Últimes oportunitats | martorellesport.cat - el web esportiu de referència de Martorell
Només el femení del RC Martorell va puntuar aquesta jornada © SUT Fotografia
L’absolut masculí del Rugby Club Martorell va perdre davant el FC Barcelona (24-39) i s’allunya dels llocs de playoff per disputar el títol de Primera Catalana. Els de Vasko van veure’s superats per un conjunt blaugrana que va imprimir un ritme molt alt al seu joc. En els primers 20 minuts, l’atac martorellenc no va connectar, i els visitants van avançar-se al marcador.
Amb el 10-24 del descans, els diables van tornar al terreny de joc amb més fluïdesa al seu joc. Creant forats en la defensa blaugrana, els de Vasko van mantenir la possessió de la pilota. Malgrat tot, el Barça va reaccionar a temps i va enfortir la seva defensa per evitar que els martorellencs s’acostessin al marcador. El 24-39 final priva el RC Martorell de la quarta plaça, a dues jornades per al final de la segona fase.
El femení acaba amb triomf
L’absolut femení, de la seva banda, va sumar un triomf en la última jronada de competició (19-22), al camp del RC Manresa. Les de Juan Carlos Venerio i Aniol Quintana van posar les bases del triomf a l’inici de la primera meitat. La poca defensa local va facilitar les marques de les martorellenques. A més, l’ordre en l’atac i les bones accions individuals va dur al 0-22 al descans. A la represa, els problemes van aparèxier per a les hipofúries. Dues lesions van deixar l’equip minvat d’efectius, però defensat-se amb ungles i dents, el triomf va ser per al RC Martorell.
El filial martorellenc va sumar una derrota en el darrer partit del curs 2016-2017. Als martorellencs els va mancar solidesa en defensa per protegir el seu camp i l’Alella va aconseguir foradar escletxes per puntuar. Tot i intentar apropar-se al marcador, els martorellencs van caure per 0-22 davant un conjunt que busca el playoff pel títol.